לויד בנטסן

לויד מילרד בנטסן הבן (באנגלית: ; 11 בפברואר 1921, טקסס, ארצות הברית – 23 במאי 2006, יוסטון, טקסס) היה פוליטיקאי אמריקאי שכיהן כמזכיר האוצר של ארצות הברית ה-69, כסנאטור מטעם מדינת טקסס וכחבר בית הנבחרים של ארצות הברית. היה מועמד המפלגה הדמוקרטית לתפקיד סגן הנשיא בבחירות לנשיאות ארצות הברית 1988.

ביוגרפיה
בנטסן נולד ב-11 בפברואר 1921 במישן, טקסס ללויד מילרד בנטסן האב, איש עסקים ממוצא דני, ולעדנה רות קולבת'. בשנת 1942 סיים תואר ראשון במשפטים באוניברסיטת טקסס באוסטין.

לאחר שסיים את לימודיו, גויס בנטסן לחיל האוויר של ארצות הברית, שירת במהלך מלחמת העולם השנייה וקיבל את צלב התעופה המצוינת לאחר שהמטוסים שהטיס, מפציצים כבדים מדגם B-24 ליברייטור, הופלו פעמיים. מאוחר יותר במהלך המלחמה הועלה לדרגת מייג'ור. את שירותו הצבאי סיים בדרגת קולונל.

בשנת 1946, לאחר שסיים את שירותו הצבאי, כיהן כשופט בטקסס עד 1948, אז נבחר להיות חבר בית הנבחרים של ארצות הברית. נבחר מחדש פעמיים וכיהן בתפקיד עד 1955.

לאחר שעזב את תפקידו בבית הנבחרים, עבד בתפקידים שונים בשוק ההון.

בשנת 1970 חזר לפוליטיקה, ונבחר לכהן כסנאטור, ונבחר מחדש שלוש פעמים.

בשנת 1988, ניצח מייקל דוקאקיס בבחירות המקדימות והיה מועמד המפלגה הדמוקרטית לתפקיד נשיא ארצות הברית, ובחר בבנטסן למועמד לתפקיד סגן נשיא ארצות הברית. בבחירות ניצח מועמד המפלגה הרפובליקנית.

בשנת 1992 מינה אותו ביל קלינטון, לאחר שזכה בבחירות לנשיאות של אותה השנה, לתפקיד מזכיר האוצר של ארצות הברית, בו כיהן עד דצמבר 1994, אז פרש מהחיים הפוליטיים.

בשנת 1998 עבר בנטסן שבץ מוחי.

ב-23 במאי 2006 נפטר בנטסן בביתו שביוסטון, טקסס בגיל 85, ונקבר בבית הקברות פורסט פארק לאונדייל שביוסטון.

קישורים חיצוניים

הערות שוליים

חברי הקבינט של ארצות הברית בממשל ביל קלינטון
חברי בית הנבחרים של ארצות הברית מטקסס
מקבלי מדליית החירות הנשיאותית
מעוטרי צלב התעופה המצוינת (ארצות הברית)
טייסי חילות האוויר של צבא ארצות הברית במלחמת העולם השנייה
חברי הסנאט של ארצות הברית מטקסס
מזכירי האוצר של ארצות הברית
אמריקאים ממוצא דני
סנאטורים חברי המפלגה הדמוקרטית
בוגרי אוניברסיטת טקסס באוסטין
חברי בית הנבחרים של ארצות הברית מטעם המפלגה הדמוקרטית
מועמדים לסגנות נשיאות ארצות הברית מטעם המפלגה הדמוקרטית
אמריקאים שנולדו ב-1921
אמריקאים שנפטרו ב-2006